वरिष्ठ नागरिक तीर्थयात्रा : रामेश्वरम् तीर्थ से लौटा पहला जत्था, वरिष्ठ चेहरों पर झलकीं खुशियां, ढोल नगाड़ों से किया स्वागत
उदयपुर। दीनदयाल उपाध्याय वरिष्ठ नागरिक तीर्थ यात्रा योजना के तहत रामेश्वरम् गए तीर्थ यात्री शनिवार को वापस लौटे। दोपहर 12:30 बजे जैसे ही ट्रेन स्टेशन के प्लेटफॉर्म पर पहुंची, परिजन भावुक हो उठे। कुछ परिजनों ने ढोल बजाकर तीर्थ यात्रियों का स्वागत किया। कहीं किसी ने सेल्फी लेकर लम्हे को कैमरे में कैद करना चाहा। शनिवार को रामेश्वरम् के लिए 948 यात्री रवाना हुए थे। इनमें उदयपुर के 579, चित्तौड़गढ़ के 234 और भीलवाड़ा के 135 यात्री थे। 6 मार्च को वैष्णो देवी के लिए उदयपुर से अगली ट्रेन जाएगी।
hin_Deva hin_Deva